Síldveiðiskipið Krossey SF - 20 er nú skammt frá landi í Grundarfirði að kasta nót fyrir síldina sem þar er talin vera í miklu magni . Miðað við upplýsingar frá fólki úr landi fékk skipið eitthvað af síld í fyrsta kastinu . Eins og fram hefur komið í Skessuhorni er mikið magn síldar á svæðinu talið hafa valdið dauða alls eldisþorks í kvíum G Runólfssonar hf . Meðal hugsanlegra skýringa sem nefndar hafa verið er brennisteinsmengun og súrefnisskortur sem stafar af því að gríðarlegt magn af síld hefur verið á firðinum síðustu mánuði og jafnvel meiri síld en þar hefur veirð undanfarin 60 - 70 ár . Telja fiskifræðingar að ástæðan fyrir því að Grundarfjörður sé núna fullur af síld sé sú að síldin hafi verið að færa sig til með vetursetu og í stað þess að vera við Austurland sé hún að færa sig vestur fyrir land í kyrran fjörð ; kaldari og seltuminni , eins og Grundarfjörð . Meðfylgjandi mynd tók Sverrir Karlsson í Grundarfirði fyrr í dag af Krosseynni .